Durhamkatedralen

Durhamkatedralen (The Cathedral Church of Christ, Blessed Mary the Virgin and St Cuthbert of Durham) er en katedral i Durham i England. Katedralen ble påbegynt i 1093, og er bygd i stein.

Kirken er 117m lang, og dermed blant de største middelalderkirkene i Europa.

Bygningsdelene

I 1093 igangsatte biskop Wilhelm av St. Carilef byggingen av den nåværende kirken. Kirken ble  utbygd med:
 Våpenhuset i vest hadde to tårn. Det hadde ingen millitære funksjoner. 
 Skipet og sideskipene er bygd i tidsrommet 1093–1133.
 Tverrskipene (transept) er bygd i tidsrommet 1093–1133. Det er uenighet om det opprinnelig var et hvelvet tak over tverrskipene. Det var et tårn i krysset med skipet.
 Koret (i øst) er bygd i tidsrommet 1093-1096. Taket var hvelvet fra starten, men et nytt tak ble satt opp i 1204. Koret ender i en apsis. Sideskipene fortsatte ved siden av koret, og ender uten apsis eller pilegrimsgang (ambulatorium). Det har vært diskutert om det kan ha vært et ambulatorium av tre, men det er uvisst. Det var to tårn over koret, men som nå er tapt. Bare rester av en spiraltrapp gjenstår.
 Kapittelhuset er bygd i tidsrommet 1133-1141. 
 Galileakapellet der Venerable Bedas relikvier er oppbevart, er bygd i tidsrommet 1175-1189.
 De ni alters-kapell ble bygd i tidsrommet 1242–1274.

Murarbeidene er utført med en høy grad av standardisering, og med en presisjon som er sammenliknbar med moderne industriframstilte produkter. Etter at murarbeidene ble utført, ble alt malt. Utsmykkingen med utstakt bruk av sikksakkmønstre (chevron) som utsmykkingselement i stein var en nyvinning, og kilde for bruk i mange andre kirker.

Skipet 
Kirken har over et treetasjes midtskip i øst-vest-lengderetning med:
 To frittstående søylerader (pilarer), der søylene veksler i størrelse. De er sammensatt med knipper av søyler og flate veggpilarer (pilaster) festet til en kjerne. De kraftige pilarene er en kontrast til flatene i hvelvet.
 Buer (arkader) på toppen av søylene som forbinder søylene på hver side.
 Andre etasje (triforium) er de delene av langveggene som er over buene. 
 Tredje etasje (klerestorium) er de øvre delene av veggeen med vinduer opp mot taket. 
 Taket i skipet har hvelv. Det er et av de tidligste eksemplene på systematisk bruk av krysshvelv med ribber.

Flere mener at det gjør midtskipet i Durham til et av de fineste i den romanske arkitekturen.

Galileakapellet

Galileakapellet har navnet fordi prosesjonen ved slutten av søndagsmessen endte her. Prosesjonen symboliserte Jesu Kristus tilbakekomst til Galilea etter oppstandelsen. 

Galileakapellet er også kirkens såkalte kvinnekapell (engelsk Lady Chapel), og er viet til jomfru Maria. Vanligvis er kvinnekapellene i England plassert bak koret i øst. I Durham var imidlertid fundamentene usikre her, og veggene begynte å gå i stykker,

I kapellet er det kalkmalerier fra 1300-tallet. Ved siden av alteret finnes et kalkmaleri av en biskop som bærer en bispestav. Noen tror det kan symbolisere sankt Cuthbert av Lindisfarne.

Cuthbert og Beda 

Kirken er viet til:
 Jesus Kristus
 Jomfru Maria
 helgenen Cuthbert av Lindisfarne (634-687). Det som antas å være hans relikvier er plassert i et kapell bak høyalteret, med inngang fra De ni alteres kapell. Munken Beda den ærverdige (ca. 672-735) skrev en fortelling om Cuthberts liv. Bedas relikvier skal etter sagnet også i kirken. Siden begge levde lenge før kirken ble bygget, blir overleveringstradisjonene usikre.

Annen bruk 
Kapittelhuset ble brukt under innspillingen av Harry Potter-filmene, og var da et klasserom.

Se også
 Cuthbert av Lindisfarne
 Beda den ærverdige

Litteratur 
 Pevsner, Nikolaus, The Buildings of England, County Durham, London 1953
 Durham Cathedral, Jarrold Publishing 2000

Referanser

Eksterne lenker 

 http://www.durhamcathedral.co.uk/
 Flere bilder

Katedraler i England
Verdensarven i Storbritannia
Vernede byggverk i England
Byggverk i Durham
Kirker fra 1100-tallet
Byggverk fullført i 1133
1093
Basilikaer
Mariakirker
1000-tallet i England